Τη νύχτα της νίκης του ο Μονς Σέλμερλεβ εξέφρασε το ενδιαφέρον του να είναι ένας από τους οικοδεσπότες του Διαγωνισμού Τραγουδιού της Eurovision 2016. Ο Σέλμερλεβ είχε προηγουμένως παρουσιάσει το Melodifestivalen του 2010, έναν διαγωνισμό για τη σουηδική επιλογή του τραγουδιού που θα εκπροσωπούσε στη Eurovision του 2010, και το δημοφιλές σουηδικό σόου "Allsång på Skansen". Στις 25 Μαΐου, ο Κρίστερ Μπιόρκμαν δήλωσε στην εφημερίδα Expressen ότι η Σάνα Νίλσεν, η Τζίνα Ντιράουι και η Πέτρα Μέντε είναι επίσης πιθανές επιλογές για οικοδεσπότες. Στις 1 Ιουνίου, η σουηδική εφημερίδα Expressen αποκάλυψε ότι ο δημόσιος ραδιοτηλεοπτικός φορέας της Σουηδίας Sveriges Television πρότεινε δύο άντρες για την παρουσίαση, ο ένας ήταν ο διάσημος σουηδός ηθοποιός που είναι ο Ντολφ Λούντγκρεν και ο περσινός νικητής Μονς Σέλμερλεβ. Στις 19 Αυγούστου, η σουηδική εφημερίδα Expressen αποκάλυψε ότι ο Μονς Σέλμερλεβ και η Πέτρα Μέντε ήταν η πρώτη επιλογή του SVT. Στις 14 Δεκεμβρίου ο SVT ανακοίνωσε ότι ο Μονς Σέλμερλεβ και η Πέτρα Μέντε θα παρουσιάσουν το διαγωνισμό.